Sætanýting dróst hins vegar saman , var 82,9 prósent en hafði verið 85,3 prósent í júlí í fyrra . Farþegar Air Iceland Connect , sem flýgur innanlands á Íslandi , voru um 28 þúsund í júlí og fækkaði um tíu prósent frá því í fyrra . Eiginfjárhlutfall Icelandair lækkaði úr 28 í 25 prósent á fyrstu sex mánuðum ársins þrátt fyrir hlutafjáraukningu upp á 5,6 milljarða króna á tímabilinu . Handbært fé félagsins lækkaði um 15,3 milljarða króna á fyrstu sex mánuðum ársins , úr um 36,9 milljörðum króna í um 21,5 milljarð króna . Icelandair hyggst krefjast 17 milljarða króna í skaðabætur frá Boeing vegna kyrrsetningar á MAX-vélunum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .